《乍晴观蜂房戏占》
宋代·郑清之

蜜蜂家计千头奴，日并花课供蜜租。粉红黄白各本色，拥肿双脚尻为车。

采花归来不知数，一一到门如合繻。方春乳房涌金屋，子弟分王遣之国。

广轮处处成甘州，馋口哜嚅不遗力。蜜脾割尽刲蜡肤，毕岁辛勤用谋食。

秋深冬早未见春，嗅芳咀华来藻蘋。酿成糇粮香满室，日日饱衙知爱君。

问谁食蜜还主臣，阜财富国今何人。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。